Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының кейбір заңнамалық актілеріне**

**қаржы нарығын дамыту және қаржылық көрсетілетін қызметтерді тұтынушылардың құқықтарын қорғау мәселелері бойынша**

**өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2023 жылғы 20 сәуірдегі Қазақстан Республикасының Әлеуметтік кодексіне:

63-бапта:

3-тармақтың 2) тармақшасының тоғызыншы абзацындағы «шетелдік заңды тұлғаларда еңбек өтілі жоқ;» деген сөздер «шетелдік заңды тұлғаларда;» деген сөздермен ауыстырылып, мынадай мазмұндағы оныншы абзацпен толықтырылсын:

«және (немесе) ұлттық басқарушы холдингте немесе Қазақстанның Даму Банкінде, немесе жеке кәсіпкерлікті дамытудың арнайы қорында осы баптың 5-тармағының 3) тармақшасында көзделген лауазымдарда еңбек өтілі жоқ;»;

4-тармақтың үшінші бөлігі мынадай редакцияда жазылсын:

«Осы тармақта айқындалған еңбек өтіліне қаржы ұйымының бөлімшелеріндегі оның қауіпсіздігін қамтамасыз етуге, әкімшілік-шаруашылық қызметті жүзеге асыруға, ақпараттық технологияларды дамытуға (ақпараттық технологияларды дамыту бөлімшесінің басшысын қоспағанда) байланысты жұмыс, өзара сақтандыру қоғамындағы жұмыс кірмейді.»;

5-тармақ мынадай редакцияда жазылсын:

«5. Осы баптың 4-тармағының бірінші бөлігі 1), 2), 3),   
4) тармақшаларының мақсаттары үшін басшы лауазым деп:

1) қаржы ұйымының, Қазақстан Республикасының бейрезидент-сақтандыру (қайта сақтандыру) ұйымы филиалының, Қазақстан Республикасының бейрезидент-сақтандыру брокері филиалының, Қазақстан Республикасының бейрезидент-банкі филиалының басшы қызметкерінің, екі және одан да көп құрылымдық бөлімшесінің қызметін үйлестіруді және (немесе) бақылауды жүзеге асыратын басшысының, құрылымдық бөлімшесі, сондай-ақ оқшауланған бөлімшесі басшысының, басшысы орынбасарының;

2) қаржылық көрсетілетін қызметтерді реттеу саласындағы және (немесе) қаржы ұйымдарының аудиторлық қызметі саласындағы реттеу және мемлекеттік бақылау саласындағы мемлекеттік органның бірінші басшысының және оның орынбасарының, құрылымдық бөлімшесі басшысының, басшысы орынбасарының;

3) ұлттық басқарушы холдингтің немесе Қазақстанның Даму Банкінің немесе жеке кәсіпкерлікті дамытудың арнайы қорының басқару органы басшысының және мүшелерінің, атқарушы органы басшысының және мүшелерінің;

4) осы баптың 3-тармағы бірінші бөлігінің 2) тармақшасының екінші, бесінші, сегізінші және тоғызыншы абзацтарында көрсетілген салаларда қызметін жүзеге асыратын ұйымдардың бірінші басшысының және оның орынбасарының, құрылымдық бөлімшесі, сондай-ақ оқшауланған бөлімшесі басшысының немесе басшысы орынбасарының лауазымы түсініледі.»;

7-тармақта:

төртінші бөлік мынадай редакцияда жазылсын:

«Басқару органы басшысының міндеттерін атқару басқару органының мүшесіне, атқарушы орган басшысының міндеттерін атқаруды атқарушы органның мүшесіне, бас бухгалтердің міндеттерін атқару бас бухгалтердің орынбасарына күнтізбелік алпыс күннен аспайтын мерзімге жүктелген жағдайларды қоспағанда, қаржы нарығы мен қаржы ұйымдарын реттеу, бақылау және қадағалау жөніндегі уәкілетті органның басшы қызметкер лауазымына тағайындауға (сайлауға) берген келісімі жоқ адамның бірыңғай жинақтаушы зейнетақы қорының немесе ерікті жинақтаушы зейнетақы қорының басшы қызметкерінің міндеттерін атқаруына (уақытша болмағанда оларды алмастыруына) тыйым салынады.»;

мынадай мазмұндағы бесінші бөлікпен толықтырылсын:

«Уәкілетті органмен келісілген кандидатураның болмауына байланысты атқарушы орган басшысының не бас бухгалтердің міндеттерін атқаруды осы тармақтың төртінші бөлігінде көрсетілген адамдарға қатарынан он екі ай ішінде жиынтығында күнтізбелік бір жүз сексен күннен артық мерзімге жүктеуге (уақытша болмағанда оларды алмастыруға) жол берілмейді.»;

12-тармақтың бірінші бөлігінде «бес» деген сөз «он» деген сөзбен ауыстырылсын.

2. «Қазақстан Республикасындағы банктер және банк қызметі туралы»   
1995 жылғы 31 тамыздағы Қазақстан Республикасының Заңына:

1) 11-1-баптың 4-тармағының 1) және 2) тармақшалары мынадай редакцияда жазылсын:

«1) еншілес ұйымның құрылтай құжаттары (Қазақстан Республикасының бейрезидент-заңды тұлғалары үшін);

2) еншілес ұйым құрылған жағдайда, оны құру туралы шешім не еншілес ұйымды иеленген жағдайда, оны иелену туралы шешім (қаржылық есептілік депозитарийінің интернет-ресурсында мәліметтер болмаған жағдайда);»;

2) 17-1-бапта:

5-тармақтың 3) тармақшасы алып тасталсын;

6-тармақтың бірінші бөлігінде:

1) тармақша мынадай редакцияда жазылсын:

«1) осы баптың 4-тармағының 1), 3), 3-1) және 6) тармақшаларында және 5-тармағының 1), 1-1), 1-2), 4) және 5) тармақшаларында көрсетілген мәліметтер мен құжаттарды;»;

мынадай мазмұндағы 1-1) тармақшасымен толықтырылсын:

«1-1) құрылтай құжаттарының нотариат куәландырған көшірмелерін;»;

3) 19-баптың 3-тармағының 9) тармақшасы мынадай редакцияда жазылсын:

«9) Қазақстан Республикасының заңнамасында белгіленген тәртіппен ресімделген құрылтай шартының (салыстырып тексеру үшін түпнұсқасы ұсынылмаған жағдайда нотариат куәландырған) көшірмесі қоса берілуге тиiс.»;

4) 20-бапта:

20-баптың 3-тармағы 2) тармақшасының алтыншы абзацындағы «көрсетілетін қызметтерді реттеу саласында осы бапта белгіленген еңбек өтілі жоқ;» деген сөздер «көрсетілетін қызметтерді реттеу саласында» деген сөздермен ауыстырылып, мынадай мазмұндағы жетінші абзацпен толықтырылсын:

«және (немесе) ұлттық басқарушы холдингте немесе Қазақстанның Даму Банкінде немесе жеке кәсіпкерлікті дамытудың арнайы қорында осы баптың   
5-1-тармағының 3-2) тармақшасында көзделген лауазымдарда осы бапта белгіленген еңбек өтілі жоқ;»;

5-тармақта:

бірінші бөлік мынадай редакцияда жазылсын:

«5. Осы баптың 3-тармағының 2) тармақшасында көзделген талапқа сай келу үшін:

1) бас банктің атқарушы органының мүшесі болып табылатын банктің басқару органының басшысы немесе мүшесі, атқарушы органның басшысы, Қазақстан Республикасы бейрезидент-банкі филиалының басшысы лауазымдарына кандидаттар үшін – кемінде бес жыл, оның ішінде басшы лауазымда кемінде үш жыл;

2) банктің басқару органының басшысы лауазымына кандидаттар үшін – кемінде бес жыл, оның ішінде басшы лауазымда кемінде екі жыл;

3) банктің атқарушы органының мүшелері, банктің атқарушы органы басшысының орынбасары, Қазақстан Республикасы бейрезидент-банкінің филиалы басшысының орынбасары лауазымына кандидаттар үшін – кемінде үш жыл, оның ішінде басшы лауазымда кемінде екі жыл;

4) банктің басқару органының мүшесі лауазымына кандидаттар үшін – кемінде екі жыл, оның ішінде басшы лауазымда кемінде бір жыл;

5) банктің, Қазақстан Республикасы бейрезидент-банкі филиалының бас бухгалтері лауазымына кандидаттар үшін – кемінде үш жыл;

6) банктің, Қазақстан Республикасы бейрезидент-банкі филиалының бас бухгалтерінің орынбасары лауазымына кандидаттар үшін – кемінде екі жыл;

7) банктің, Қазақстан Республикасы бейрезидент-банкі филиалының құрылымдық бөлімшелерінің қызметін үйлестіруді және (немесе) бақылауды жүзеге асыратын және банк операцияларын жүргізуге негіз болатын құжаттарға қол қою құқығына ие банктің, Қазақстан Республикасы бейрезидент-банкі филиалының өзге де басшылары лауазымдарына кандидаттар үшін кемінде бір жыл еңбек өтілі болуы қажет.»;

төртінші бөлік мынадай редакцияда жазылсын:

«Осы тармақта айқындалған еңбек өтіліне қаржы ұйымының бөлімшелеріндегі шаруашылық қызметті жүзеге асыруға, қауіпсіздікті қамтамасыз етуге, ақпараттық технологияларды дамытуға байланысты жұмыс, сондай-ақ өзара сақтандыру қоғамындағы жұмыс кірмейді.»;

5-1-тармақ мынадай мазмұндағы 3-1) және 3-2) тармақшалармен толықтырылсын:

«3-1) тізбесін уәкілетті орган белгілейтін халықаралық қаржы ұйымдарының бірінші басшысының және оның орынбасарының, дербес құрылымдық бөлімшесі басшысының немесе басшысы орынбасарының;

3-2) ұлттық басқарушы холдингтің немесе Қазақстанның Даму Банкінің немесе жеке кәсіпкерлікті дамытудың арнайы қорының басқару органы басшысының және мүшелерінің, атқарушы органы басшысының, оның орынбасарының және атқарушы органы мүшелерінің;»;

6-тармақ мынадай редакцияда жазылсын:

«6. Банктің басшы қызметкері лауазымына кандидат тиісті функцияларды уәкілетті органмен келіспей жүзеге асыруға құқылы емес.

Банктің басқару органының мүшесі өзі сайланған күннен бастап күнтізбелік алпыс күннен аспайтын мерзім бойы тиісті функцияларды уәкілетті органмен келіспей жүзеге асыруға құқылы.

Банк холдингі мәртебесін алатын тұлғаның басшы қызметкерлері заңды тұлға банк холдингі мәртебесін алған кезде тұлға банк холдингі белгілеріне ие болған күннен бастап күнтізбелік алпыс күннен аспайтын мерзім бойы тиісті функцияларды уәкілетті органмен келіспей жүзеге асыруға құқылы.

Осы тармақта көрсетілген мерзім өткеннен кейін және келісуге арналған құжаттардың толық топтамасы уәкілетті органға ұсынылмаған не уәкілетті орган келісуден бас тартқан жағдайда, банк осы басшы қызметкердің өкілеттіктерін тоқтату жөнінде шаралар қабылдауға міндетті.

Банктің атқарушы органының басшысы (Қазақстан Республикасы бейрезидент-банкі филиалының басшысы), банктің (Қазақстан Республикасы бейрезидент-банкі филиалының) бас бухгалтері басқа банктерде, оның ішінде Қазақстан Республикасының бейрезиденттері болып табылатын банктерде, Қазақстан Республикасы бейрезидент-банкінің филиалдарында атқарушы органның мүшесі (Қазақстан Республикасының бейрезидент-банкі филиалы басшысының орынбасары), бас бухгалтер лауазымын атқаруға құқылы емес.

Егер банктер бір-біріне қатысты бас және еншілес ұйым болып табылса, көрсетілген шектеу қолданылмайды.

Банктің атқарушы органы басшысының міндеттерін атқару банктің атқарушы органының мүшесіне не банктің бас бухгалтерінің міндеттерін атқару банктің бас бухгалтерінің орынбасарынакүнтізбелік отыз күннен аспайтын мерзімге жүктелген жағдайларды қоспағанда, осы баптың талаптарына сай келмейтін және уәкілетті органмен келісілмеген адамдардың банктің басшы қызметкерінің міндеттерін атқаруына (уақытша болмағанда оларды алмастыруына) тыйым салынады.

Уәкілетті органмен келісілген кандидатураның болмауына байланысты банктің атқарушы органы басшысының не банктің бас бухгалтерінің міндеттерін атқаруды осы тармақтың жетінші бөлігінде көрсетілген адамдарға қатарынан он екі ай ішінде жиынтығында күнтізбелік бір жүз сексен күннен артық мерзімге жүктеуге (уақытша болмағанда оларды алмастыруға) жол берілмейді.

Уәкілетті орган банктің басшы қызметкерлерін тағайындауға (сайлауға) келісім беру үшін ұсынылған құжаттарды уәкілетті органның нормативтік құқықтық актісінің талаптарына сәйкес құжаттардың толық топтамасы ұсынылған күннен бастап отыз жұмыс күні ішінде қарайды.

Уәкілетті орган банктің басшы қызметкерлерін тағайындауға (сайлауға) келісім алу үшін ұсынылған құжаттарды қарау мерзімін уәкілетті орган осы басшы қызметкерлерге немесе басшы қызметкер лауазымына кандидаттарға қатысты уәжді пайымдауды қалыптастыру кезінде тоқтата тұрады. Осы мерзім уәжді пайымдау жобасы банкке немесе банктің басшы қызметкеріне немесе банктің басшы қызметкері лауазымына кандидатқа жіберілген кезден бастап уәкілетті орган уәжді пайымдауды қабылдаған күнге дейін тоқтатыла тұрады.

Уәкілетті органмен келісілген, банктің басшы қызметкері лауазымына кандидат банктің басшы қызметкерін тағайындауға (сайлауға) келісім алынған кезден бастап он екі ай ішінде келісілген лауазымға тағайындалуға (сайлануға) құқылы.

Банктің уәкілетті органмен келісілген басшы қызметкері, осы тармақтың он төртінші бөлігінде көзделген жағдайды және уәкілетті органның осы баптың 11-тармағында көзделген негіздер бойынша банктің басшы қызметкері лауазымына тағайындауға (сайлауға) келісімді кері қайтарып алуын қоспағанда, банктің басшы қызметкерінің өкілеттігі тоқтатылған күннен бастап алты ай ішінде уәкілетті органның келісімін алмай осы немесе өзге банктегі ұқсас басшы қызметкер лауазымына тағайындалуы мүмкін.

Тәуелсіз директор лауазымына уәкілетті органмен келісілген банктің басқару органының мүшесі осы бапта және «Акционерлік қоғамдар туралы» Қазақстан Республикасы Заңының [1-бабының](https://adilet.zan.kz/kaz/docs/Z030000415_#z2) 20) тармақшасында белгіленген талаптарға сәйкес келген кезде өкілеттігі тоқтатылған күннен бастап алты ай ішінде уәкілетті органның келісімін алмай осы банктің ғана тәуелсіз директоры болып қайта сайлана алады.

Егер көрсетілген мерзімдер өткеннен кейін банк уәкілетті органға банктің осы басшы қызметкерінің тағайындалғаны (сайланғаны) туралы хабарламаны ұсынбаса, банктің басшы қызметкерін тағайындауға (сайлауға) бұрын берілген келісім жарамсыз деп есептеледі.»;

8-тармақтың бірінші бөлігінің 3) тармақшасы мынадай редакцияда жазылсын:

«3) банктің немесе банктің басшы қызметкері лауазымына кандидаттың уәкілетті орган ескертулерін уәкілетті орган белгілеген мерзімде жоймауы немесе банктің, банк холдингінің немесе банктің басшы қызметкері лауазымына кандидаттың уәкілетті орган ескертулері ескеріле отырып пысықталған құжаттарды осы баптың 6-тармағының тоғызыншы бөлігінде белгіленген, уәкілетті органның құжаттарды қарау мерзімі өткеннен кейін ұсынуы;»;

9-тармақтың алтыншы бөлігі мынадай редакцияда жазылсын:

«Осы баптың 6-тармағының тоғызыншы бөлігінде көзделген мерзім уәкілетті орган «Қаржы нарығы мен қаржы ұйымдарын мемлекеттiк реттеу, бақылау және қадағалау туралы» Қазақстан Республикасы Заңының 13-5-бабында көзделген тәртіппен және мерзімдерде шешім қабылдағанға дейін тоқтатыла тұрады.»;

мынадай мазмұндағы 16-тармақпен толықтырылсын:

«16. Осы Заңның 20-бабы 3-тармағының 3), 4), 5) және 6) тармақшаларын қоспағанда, осы баптың талаптары көрсетілген банктің акцияларын тікелей иеленетін (дауыс беруге, шешімдерді айқындауға және (немесе) шартқа байланысты немесе өзге де тәсілмен қабылданатын шешімдерге ықпал етуге мүмкіндігі бар) Қазақстан Республикасының резидент-банкі холдингінің акцияларын немесе жарғылық капиталына қатысу үлестерін иелену арқылы (дауыс беруге, шешімдерді айқындауға және (немесе) шартқа байланысты немесе өзге де тәсілмен қабылданатын шешімдерге ықпал етуге мүмкіндігі бар) банктің акцияларын жанама иеленетін (дауыс беруге, шешімдерді айқындауға және (немесе) шартқа байланысты немесе өзге де тәсілмен қабылданатын шешімдерге ықпал етуге мүмкіндігі бар) банк холдингтеріне қолданылмайды.»;

5) 26-баптың 2-тармағында:

бірінші бөлік мынадай редакцияда жазылсын:

«2. Банк ашуға рұқсат берілген күннен бастап бір жыл ішінде өтініш беруші барлық ұйымдастырушылық-техникалық іс-шараларды орындауға, оның ішінде уәкілетті органның және Қазақстан Республикасы Ұлттық Банкінің нормативтік құқықтық актілерінің талаптарына сәйкес келетін үй-жайды, жабдықты және бухгалтерлік есепке алу мен бас бухгалтерлік кітапты жүргізуді автоматтандыру бойынша бағдарламалық қамтылымды дайындауға, банк қызметі мен өзге де қызметті жүзеге асыру қағидаларын бекітуге және уәкілетті органға банк операциялары мен өзге де операцияларды жүргізуге лицензия алу үшін жүгінуге тиіс.»;

екінші бөлік алып тасталсын.

3. «Сақтандыру қызметі туралы» 2000 жылғы 18 желтоқсандағы Қазақстан Республикасының Заңына:

34-бапта:

3-тармақта:

2) тармақшаның сегізінші абзацындағы «шетелдік заңды тұлғаларда осы бапта белгіленген еңбек өтілі жоқ;»деген сөздер «шетелдік заңды тұлғаларда;» деген сөздермен ауыстырылып, мынадай мазмұндағы тоғызыншы абзацпен толықтырылсын:

«және (немесе) ұлттық басқарушы холдингте немесе Қазақстанның Даму Банкінде немесе жеке кәсіпкерлікті дамытудың арнайы қорында немесе шикізаттық емес экспортты дамыту және ілгерілету саласындағы ұлттық институт мәртебесіне ие экспорттық-кредиттік агенттікте осы баптың 5-1-тармағының 3) тармақшасында көзделген лауазымдарда осы бапта белгіленген еңбек өтілі жоқ;»;

5-тармақтың үшінші бөлігі мынадай редакцияда жазылсын:

«Осы тармақта айқындалған еңбек өтіліне қаржы ұйымының бөлімшелеріндегі оның қауіпсіздігін қамтамасыз етуге, әкімшілік-шаруашылық қызметті жүзеге асыруға, ақпараттық технологияларды дамытуға (ақпараттық технологияларды дамыту бөлімшесінің басшысын қоспағанда) байланысты жұмыс, өзара сақтандыру қоғамындағы жұмыс кірмейді.»;

5-1-тармақ мынадай редакцияда жазылсын:

«5-1. Осы баптың 5-тармағы бірінші бөлігінің 1), 2), 3) және   
4) тармақшаларының мақсаттары үшін басшы лауазымы деп:

1) қаржы ұйымының, Қазақстан Республикасының бейрезидент-сақтандыру (қайта сақтандыру) ұйымы филиалының, Қазақстан Республикасының бейрезидент-сақтандыру брокері филиалының, Қазақстан Республикасының бейрезидент-банкі филиалының екі және одан да көп құрылымдық бөлімшесінің қызметін үйлестіруді және (немесе) бақылауды жүзеге асыратын басшы қызметкерінің, басшысының, құрылымдық бөлімшесі, сондай-ақ оқшауланған бөлімшесі басшысының, басшысы орынбасарының;

2) қаржылық көрсетілетін қызметтерді реттеу саласындағы және (немесе) қаржы ұйымдарының аудиторлық қызметі саласында реттеу және мемлекеттік бақылау саласындағы мемлекеттік органның бірінші басшысының және оның орынбасарының, құрылымдық бөлімшесі басшысының, басшысы орынбасарының;

3) ұлттық басқарушы холдингтің немесе Қазақстанның Даму Банкінің немесе жеке кәсіпкерлікті дамытудың арнайы қорының немесе шикізаттық емес экспортты дамыту және ілгерілету саласындағы ұлттық институт мәртебесіне ие экспорттық-кредиттік агенттіктің басқару органы басшысының және мүшелерінің, атқарушы органы басшысының және мүшелерінің;

4) осы баптың 3-тармағы бірінші бөлігінің 2) тармақшасының екінші, бесінші, жетінші және сегізінші абзацтарында көрсетілген салаларда қызметін жүзеге асыратын ұйымдардың бірінші басшысының және оның орынбасарының, құрылымдық бөлімшесі, сондай-ақ оқшауланған бөлімшесі басшысының немесе басшысы орынбасарының лауазымы түсініледі.»;

6-тармақта:

төртінші бөлік мынадай редакцияда жазылсын:

«Сақтандыру (қайта сақтандыру) ұйымының басқару органы басшысының міндеттерін атқару басқару органының мүшесіне немесе атқарушы органы басшысының міндеттерін атқару атқарушы органының мүшесіне, сақтандыру брокері, Қазақстан Республикасы бейрезидент-сақтандыру (қайта сақтандыру) ұйымының филиалы, Қазақстан Республикасы бейрезидент-сақтандыру (қайта сақтандыру) брокерінің филиалы басшысының міндеттерін атқару басшысының орынбасарына, бас бухгалтердің міндеттерін атқару бас бухгалтердің орынбасарына күнтізбелік алпыс күннен аспайтын мерзімге жүктелген жағдайларды қоспағанда, сақтандыру (қайта сақтандыру) ұйымының, сақтандыру брокерінің, Қазақстан Республикасының бейрезидент-сақтандыру (қайта сақтандыру) ұйымы филиалының, Қазақстан Республикасының бейрезидент-сақтандыру брокері филиалының басшы қызметкерінің міндеттерін уәкілетті органның басшы қызметкер лауазымына тағайындауға (сайлауға) келісімі жоқ адамның атқаруына (уақытша болмағанда оларды алмастыруына) тыйым салынады.»;

мынадай мазмұндағы бесінші бөлікпен толықтырылсын:

«Сақтандыру (қайта сақтандыру) ұйымының атқарушы органы басшысының, сақтандыру брокері, Қазақстан Республикасы   
бейрезидент-сақтандыру (қайта сақтандыру) ұйымының филиалы, Қазақстан Республикасы бейрезидент-сақтандыру брокерінің филиалы басшысының не сақтандыру (қайта сақтандыру) ұйымы, сақтандыру брокері, Қазақстан Республикасы бейрезидент-сақтандыру (қайта сақтандыру) ұйымының филиалы, Қазақстан Республикасы бейрезидент-сақтандыру брокерінің филиалы бас бухгалтерінің міндеттерін атқаруды уәкілетті органмен келісілген кандидатураның болмауына байланысты осы тармақтың төртінші бөлігінде көрсетілген адамдарға қатарынан он екі ай ішінде жиынтығында күнтізбелік бір жүз сексен күннен артық мерзімге жүктеуге (уақытша болмағанда оларды алмастыруына) жол берілмейді.».

4. «Бағалы қағаздар рыногы туралы» 2003 жылғы 2 шілдедегі Қазақстан Республикасының Заңына:

1) 54-бапта:

2-тармақтың 2) тармақшасының сегізінші абзацындағы «шетелдік заңды тұлғаларда осы бапта белгіленген еңбек өтілі жоқ;» деген сөздер «шетелдік заңды тұлғаларда;» деген сөздермен ауыстырылып, мынадай мазмұндағы тоғызыншы абзацпен толықтырылсын:

«және (немесе) ұлттық басқарушы холдингте немесе Қазақстанның Даму Банкінде, немесе жеке кәсіпкерлікті дамытудың арнайы қорында осы баптың   
4-1-тармағының 3) тармақшасында көзделген лауазымдарда осы бапта белгіленген еңбек өтілі жоқ;»;

4-тармақтың үшінші бөлігі мынадай редакцияда жазылсын:

«Осы тармақта айқындалған еңбек өтіліне қаржы ұйымының бөлімшелеріндегі оның қауіпсіздігін қамтамасыз етуге, әкімшілік-шаруашылық қызметті жүзеге асыруға, ақпараттық технологияларды дамытуға (ақпараттық технологияларды дамыту бөлімшесінің басшысын қоспағанда) байланысты жұмыс, өзара сақтандыру қоғамындағы жұмыс кірмейді.»;

4-1-тармақ мынадай редакцияда жазылсын:

«4-1. Осы баптың 4-тармағының бірінші бөлігі 1), 2), 3),   
4) тармақшаларының мақсаттары үшін басшы лауазымы деп:

1) қаржы ұйымының, Қазақстан Республикасының   
бейрезидент-сақтандыру (қайта сақтандыру) ұйымы филиалының, Қазақстан Республикасының бейрезидент-сақтандыру брокері филиалының, Қазақстан Республикасының бейрезидент-банкі филиалының басшы қызметкерінің, екі және одан да көп құрылымдық бөлімшесінің қызметін үйлестіруді және (немесе) бақылауды жүзеге асыратын басшысының, құрылымдық бөлімшесі, сондай-ақ оқшауланған бөлімшесі басшысының, басшысы орынбасарының;

2) қаржылық көрсетілетін қызметтерді реттеу саласындағы және (немесе) қаржы ұйымдарының аудиторлық қызметі саласындағы реттеу және мемлекеттік бақылау саласындағы мемлекеттік органның бірінші басшысының және оның орынбасарының, құрылымдық бөлімшесі басшысының, басшысы орынбасарының;

3) ұлттық басқарушы холдингтің немесе Қазақстанның Даму Банкінің немесе жеке кәсіпкерлікті дамытудың арнайы қорының басқару органы басшысының және мүшелерінің, атқарушы органы басшысының және мүшелерінің;

4) осы баптың 2-тармағы бірінші бөлігінің 2) тармақшасының екінші, бесінші, жетінші және сегізінші абзацтарында көрсетілген салаларда қызметін жүзеге асыратын ұйымдардың бірінші басшысының және оның орынбасарының, дербес құрылымдық бөлімшесі, сондай-ақ оқшауланған бөлімшесі басшысының немесе басшысы орынбасарының лауазымы түсініледі.»;

5-тармақта:

төртінші бөлік мынадай редакцияда жазылсын:

«Басқару органы басшысының міндеттерін атқаруды басқару органының мүшесіне, атқарушы орган басшысының міндеттерін атқару атқарушы органның мүшесіне, бас бухгалтердің міндеттерін атқару бас бухгалтердің орынбасарына күнтізбелік алпыс күннен аспайтын мерзімге жүктелген жағдайларды қоспағанда, өтініш берушінің (лицензиаттың) басшы қызметкерінің міндеттерін уәкілетті органның басшы қызметкер лауазымына тағайындауға (сайлауға) келісімі жоқ адамның атқаруына (уақытша болмағанда оларды алмастыруына) тыйым салынады.»;

мынадай мазмұндағы бесінші бөлікпен толықтырылсын:

«Уәкілетті органмен келісілген кандидатураның болмауына байланысты атқарушы орган басшысының не бас бухгалтердің міндеттерін атқаруды (уақытша болмаған адамды ауыстыруды) осы тармақтың төртінші бөлігінде көрсетілген адамдарға қатарынан он екі ай ішінде жиынтығында күнтізбелік бір жүз сексен күннен артық мерзімге жүктеуге жол берілмейді.».

2-бап.

Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**